شمالی کوریا تلویزیونی, "Hwasong-15" اسمی گه ایگه ینه بیر قطعه لر ارا بالستیک راکت نی موفقیت بیلن سناودن اوتکزگن لیک لری نی معلوم قیلدی.
خودی منه شوو اولکه نینگ رهبری کیم جونگ -اون نینگ بویروغی گه بناً اوشبو بالستیک راکت نینگ موفقیتلی بیر شکلده سناودن اوتگن لیگی معلوم قیلینگن خبرده, اوشبو راکت نینگ امریکا حدود لری نی اوره آله دیگن بیر ظرفیت گه ایگه ایکن لیگی ادعا ایتیلدی.
امریکا قوشمه ایالت لری مدافعه وزیرلیگی پنتاگون, شمالی کوریا نینگ ینه بیر راکت نی سناودن اوتکزگن لیگی نی بیلدیرگن ایدی.
امریکا مدافعه وزیری جیمز ماتیس, خودی منه شوو ینگی راکت نینگ حاضرگی کون گه قدر آتیلگن راکت لر آره سیده اینگ یوکسک ارتفاع گه ایگه راکت دن عبارت ایکن لیگی نی معلوم قیلگن ایدی.
پنتاگون سوزلاوچیسی راب مانینگ ایسه, خودی منه شوو راکت نینگ آتیلیشی دن سونگ بیر مینگ کیلومتر اوچیشی آرتیدن جاپان دینگیزی گه توشگن لیگی نی بیلدیرگن ایدی.
شمالی کوریا نینگ آتگن اوشبو سونگگی راکتی گه قرشی کیره ک لیک جواب نینگ بیریله دیگن لیگی نی بیلدیرگن امریکا قوشمه ایالت لری دولت رهبری دونالد ترامپ, "خودی منه شوو موضوع خصوصیده باش قاتیره میز" دییه قید ایتگن ایدی.
جاپان کابینه سی ایسه اوشبو خصوصده فوق العاده بیر ییغیلیش اوتکزدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
